Martinus Trenčín: Andrej Záhorák: Smrť v Benátkach
2025-11-04
4.11. 2025 o 17:00, Martinus – Trenčín City Park, Andyho knižnica a Martinus

Beseda s prekladateľom Andrejom Zahorákom
Čo všetko sa skrýva medzi riadkami veľkých literárnych diel? Ako preniesť ticho, vášeň, úzkosť či nepoznané túžby z jedného jazyka do druhého bez toho, aby sa vytratila ich sila? Prijmite pozvanie na stretnutie s Andrejom Zahorákom, skúseným prekladateľom, ktorý sa pri svojom poslednom preklade venoval náročnému textu klasickej literatúry.

Martinus: Knižná beseda s Františkom Kozmonom
2025-11-05
5.11. 2025 o 18:00, Martinus Obchodná, Bratislava

Knižná beseda s Františkom Kozmonom – Líška prichádza do Bratislavy
František Kozmon sa zúčastnil viacerých poviedkových súťaží a experimentoval s rôznymi knižnými žánrami. Zakotvil však pri detektívke. Jeho debut Posledný prípad kapitána Čontoša zvíťazil v súťaži Detektívka 2014, vo vydavateľstve Ikar mu vyšli romány Potkan, Rosnička a Kukučka, kde je hlavnou postavou vyšetrovateľ Marek Wolf. Kniha Vlk je ich voľným pokračovaním.

Artforum: Han Donau: Srdce nie je párový orgán
2025-11-05
5.11.2025 o 18:00, Artforum, Bratislava

Artforum Bratislava: Srdce nie je párový orgán – uvedenie knihy a diskusia
Picturebook je experimentálnou formou knihy, v ktorej text aj ilustrácie rozprávajú svoj vlastný príbeh, navzájom sa dopĺňajú a posúvajú sa. Presne také je aj nové knižné dielo vizuálnej umelkyne Han Donau – Srdce nie je párový orgán, ktoré vychádza vo vydavateľstve Artfrum 3. novembra 2025.

Martinus: Andrea Rimová: Milenka
2025-11-05
5.11.2025 o 18:00, Martinus, Bratislava

Martinus: Andrea Rimová – uvedenie knihy a beseda
Pozývame vás na výnimočné stretnutie s obľúbenou slovenskou autorkou Andreou Rimovou, ktorá prichádza predstaviť svoj najnovší román, intímny príbeh o zakázanej láske, stratách, nádejach a hľadaní zmyslu života. Príďte si vypočuť viac o vzniku tejto silnej knihy, nahliadnuť do zákulisia príbehu a položiť autorke vlastné otázky.

Ján Kostra († 5. november 1975)
2025-11-05
Ján Kostra (* 4. december 1910, Turčianska Štiavnička – † 5. november 1975, Bratislava)

Ján Kostra písal pod pseudonymami Ján Medník, Ján Robur, Kristián Benko [spoločný pseudonym s Kristou Bendovou] a i.). Bol slovenský básnik, maliar, esejista, prekladateľ a autor literatúry pre deti a mládež. Bol manželom spisovateliek Kristy Bendovej a Hany Ponickej.
Bol členom Detvana – spolku slovenských vysokoškolských študentov v Prahe. Pôsobil ako redaktor Slovenského rozhlasu v Prešove a v Bratislave (1938 – 1942), kde pokračoval aj po oslobodení až do roku 1949. V rokoch 1952 – 1953 bol redaktorom Kultúrneho života a úradujúcim podpredsedom Zväzu slovenských spisovateľov. Takmer po celý život sa venoval aj výtvarnej tvorbe, písal eseje aj o výtvarnej tvorbe (napríklad, o Ľ. Fullovi). Básnická zbierka Ave Eva (1943) vyšla s jeho vlastnými ilustráciami.

Martinus Nivy: Robert Brynzda: Tiene minulosti
2025-11-06
6. 11. 2025 o 18:00, Martinus Nivy, Bratislava

Robert Bryndza na Nivách
Pozývame vás na stretnutie s obľúbeným autorom detektívnych románov Robertom Bryndzom, ktorý do Bratislavy prichádza pri príležitosti vydania svojej najnovšej knihy v slovenskom preklade. Tiene minulosti prinášajú ďalší temný a napínavý príbeh s Erikou Fosterovou.

Martinus Nitra: Viktória Hladká a Vladimír Koppan: Omyly v dejinách
2025-11-06
6. 11. 2025 o 18:00, Martinus – Centro, Nitra

Omyly v dejinách – beseda o knihe
Keď ľudstvo šliapne vedľa a história sa už nevráti späť. Pozývame vás na podnetnú besedu venovanú fascinujúcej knihe Omyly v dejinách, ktorá odhaľuje, ako zdanlivo malé zlyhania či mylné rozhodnutia zmenili smerovanie sveta.
Čo vás čaká? Príbehy vojenských omylov, politických prešľapov aj technologických katastrof, ktoré namiesto pokroku priniesli chaos. Dozviete sa, prečo Nero urýchlil pád Ríma, čo sa stalo pri Moháči a ako taliansky kráľ (nevedomky) otvoril dvere fašizmu. Zároveň sa pozrieme na mýty a mylné výklady dejín, ktoré pretrvávajú dodnes a ovplyvňujú naše vnímanie minulosti aj prítomnosti.

Artforum: Martin Horička: So Sovietskym zväzom na večné časy
2025-11-06
6.11.2025, 18:00, Artforum, Kozia ul Bratislava

Krst novej knihy historika Martina Horičku, ktorá mapuje obdobie rokov 1945 – 1948.
Knihu pokrstí Roman Holec, moderuje Eva Škorvánková.
Podujatie usporadúvajú Artforum a Slovart – vydavateľstvo najlepších kníh
Autor sa v tomto diele zameriava na štyri roky, ktoré na ďalšie desaťročia určili smerovanie Československa. Na základe historických prameňov objasňuje, ako sa demokratická, prozápadne orientovaná republika stala po 2. svetovej vojne satelitom Sovietskeho zväzu a prečo sa Česi a Slováci na vyše 40 rokov ocitli uväznení za železnou oponou.
Svoju pozornosť nevenuje len zahraničnej politike, ale aj spôsobu, akým si Sovieti podriadili domáce elity, hospodárstvo a kultúru. Geopolitické dilemy, pred ktorými stálo Československo na začiatku studenej vojny, sú aktuálne aj dnes. My však máme jednu veľkú výhodu – minulosť pre nás môže byť varovaním.

Martinus Liptovský Mikuláš: Eva Kőrösi: Žirinka a Zebrička
2025-11-07
7.11. 2025 o 17:00, Martinus – RGB Liptov

Žirinka a Zebrička v Liptovskom Mikuláš
Pozývame vás na stretnutie s knižkou Žirinka a Zebrička spoznávajú emócie – 6 príbehov, ktoré pomáhajú deťom rozumieť strachu, radosti, hnevu či smútku. Autorka Eva Kőrösi osobne predstaví svoju krásne ilustrovanú knihu, ktorá je citlivou pomôckou pre deti aj rodičov pri rozvíjaní emočnej inteligencie a porozumení vlastným pocitom.
Spoločne si prečítame, ako sa s emóciami dá pracovať, ako ich zvládať – cez príbeh, rozhovor, hru aj smiech. Prídu aj maňušky, ktoré deťom pomôžu rozprávať o tom, čo prežívajú.

Albert Camus (* 7. november 1913)
2025-11-07
Albert Camus
(* 7. november 1913, Mondovi, Alžírsko – † 4. január 1960, Villeblevin, Francúzsko)

Bol francúzsky spisovateľ, filozof a predstaviteľ existencializmu. Nositeľ Nobelovej ceny za literatúru za rok 1957. Vyrástol v Alžíri v chudobnej rodine. Venoval sa divadlu ako herec, písal do novín, za druhej svetovej vojny bol redaktorom, potom (1944-1946) bol šéfredaktor časopisu Combat (Bitka) v Paríži. Aktívne sa zúčastnil hnutia odporu. Neskôr bol vedúcim pracovníkom vo vydavateľstve Gallimard.
Medzi jeho najznámejšie diela patria Cudzinec, Mor, Exil a kráľovstvo a Mýtus o Sizyfovi.

Leonard Norman Cohen († 7. november 2016)
2025-11-07
Leonard Norman Cohen
(* 21. september 1934, Montreal, Quebec, Kanada – † 7. november 2016, Los Angeles, Kalifornia, USA)

Bol kanadský básnik, prozaik a pesničkár. Bol jedným z najvýznamnejších a najvplyvnejších autorov piesní v angličtine v 20. storočí. Svojou hudobnou kariérou do veľkej miery zatienil svoju predchádzajúcu kariéru básnika a spisovateľa, no napriek tomu aj po prerazení v hudobnom priemysle sporadicky vydával svoju poéziu.

Pavol Országh Hviezdoslav († 8. november 1921)
2025-11-08
Pavol Országh Hviezdoslav
(* 2. február 1849, Vyšný Kubín – † 8. november 1921, Dolný Kubín)

Slovenský básnik, dramatik, spisovateľ, prekladateľ, člen Revolučného národného zhromaždenia ČSR, jedna z vedúcich osobností slovenskej literatúry a kultúry v 19. a na začiatku 20. storočia. Medzi jeho najznámejšie diela patria Sonety, Letorosty I, II a III, Krvavé sonety, Hájnikova žena, Ežo Vlkolinský, Gábor Vlkolinský…

Abraham „Bram“ Stoker (* 8. november 1847)
2025-11-08
Abraham „Bram“ Stoker
(* 8. november 1847, Dublin – † 20. apríl 1912, Londýn)

Bol írsky spisovateľ, jeden z popredných predstaviteľov hororovej literatúry. Jeho najznámejším dielom je román Dracula. Roku 1882 vydal Stoker svoju prvú knihu Under the Sunset a román The Snake’s Pass v roku 1890. Zároveň sa začal pripravovať na svoj ďalší román, ktorým bol Dracula vydaný roku 1897. Po Irvingovej smrti roku 1905 pokračoval Stoker v písaní a okrem iného vydal The Jewel of Seven Stars (1903), Personal Reminiscences of Henry Irving (1906), a The Lair of the White Worm (1911). Stoker zomrel v roku 1912.

Neil Gaiman (* 10. november 1960)
2025-11-10
(* 10. november 1960, Portchester, Spojené kráľovstvo)

Neil Gaiman, celým menom Neil Richard MacKinnon Gaiman je britský spisovateľ so zameraním na sci-fi a fantasy.
Slávu si získal scenármi komiksov Sandman, ktorý rozpráva príbehy členov rodiny Večných (Smrt, Osud, Sen, Túžba…), hlavne osud Oneira, inak tiež Morfea, pána ríše snov. Medzi ďalšie jeho najznámejšie diela patrí román v žánri humorné fantasy Dobré znamenia, Coraline, Americkí bohovia, Anansiho chlapci či Hviezdny prach.

Holly Blacková (* 10. november 1971)
2025-11-10
Holly Blacková
(* 10. november 1971)

Je americká spisovateľka a editorka známa hlavne pre svoju tvorbu fikcie pre deti a mládež. Jej poslednú sériu románov The Folk of the Air vyhlásil New York Times za najlepšie predávajúci. Je tiež známa sériou detskej fantasy Kronika rodu Spiderwickovcov, na ktorej sa spolupodieľala so spisovateľom a ilustrátorom Tonym DiTerlizzi.

Martinus Nitra: Juraj Brezina: Ôsme nebo
2025-11-11
11.11. 2025 o 18:00, Martinus – Centro, Nitra

Ôsme nebo – spomienky na časy, keď aj láska bola odvahou – beseda o knihe
Pozývame vás na knižnú besedu venovanú románu Ôsme nebo, pokračovaniu úspešnej knihy Siedme nebo, ktoré opäť otvára dvere do čias, keď aj farba ponožiek mohla byť politickým gestom a dĺžka vlasov aktom vzdoru.
Jano Dolina a jeho priatelia, mladí, odvážni, túžiaci po slobode, hudbe a láske, sa ocitnú v období, ktoré navždy zmení ich životy. Nežná revolúcia neznamená len pád režimu, ale aj zúčtovanie s minulosťou: s udavačmi, ktorí zrádzali a s falošnými priateľstvami, ktoré sa rozpadli pod tlakom pravdy. No zároveň prináša nové šance zobrať svoj život do vlastných rúk.

Fiodor Michajlovič Dostojevskij (* 11. november 1821)
2025-11-11
Fiodor Michajlovič Dostojevskij
(* 11. november 1821, Moskva – † 9. február 1881, Petrohrad)

Bol ruský spisovateľ a mysliteľ, predchodca existencializmu, filozof a člen petraševskovského hnutia. Dostojevskij je jedným zo zakladateľov moderného psychologického románu. Jeho umelecká tvorba podstatne ovplyvnila vývin svetovej prózy.
Medzi jeho najznámejšie diela patria román Zločin a trest, Ponížení a potupení či Bratia Karamazovovci.

Kurt Vonnegut (* 11. november 1922)
2025-11-11
Kurt Vonnegut
(* 11. november 1922, Indianapolis, USA – † 11. apríl 2007, New York)

Bol americký spisovateľ a autorom kritizujúcim spoločnosť. Ako vojak americkej armády bol svedkom hrôz v druhej svetovej vojne a zo svojich skúseností čerpal pri písaní svojich najznámejších diel Bitúnok č. 5, Matka noc, Raňajky šampiónov, Mechanický klavír, Cat’s Cradle a ďalšie. Ako odporca vojny je považovaný za pacifistu, a sám seba vyhlasoval za humanistu, bol dokonca čestným predsedom Americkej asociácie humanistov. Tvorba Kurta Vonneguta významne ovplyvnila vývin vedecko-fantastickej literatúry. Preto bol autor v rokoch 1960, 1964 a 1970 nominovaný na cenu Hugo za Najlepší román.

Artforum: Jon Frederickson: Stretnutie s autorom
2025-11-11
11.11.2025 o 18:00, Artforum, Bratislava

Artforum Bratislava: Jon Frederickson v kníhkupectve Artforum – stretnutie s autorom
Príďte do kníhkupectva Artforum privítať unikátnu knihu Čierna skrinka Slovenska, v ktorej sa 15 slovenských osobností zamýšľa nad tým, kde sa ako krajina nachádzame, aké sme spravili chyby a čo to znamená pre našu budúcnosť.
Tlmočiť bude Mgr. Lenka Pavuková Rušarová.
on Frederickson, MSW pôsobí ako psychoterapeut vo Washingtone, D.C. Je zakladateľom Inštitútu krátkodobej psychodynamickej psychoterapie a členom fakulty vzdelávacieho programu ISTDP na Washington School of Psychiatry, kde pôsobí od roku 1988.
Jon vedie niekoľko výcvikových skupín ISTDP vo Švédsku, Dánsku, Nórsku, Poľsku, Holandsku, Taliansku, Indii, Iráne, Austrálii, Kanade, USA a na Slovensku.

Martinus Nivy: Ján Švihra: Urostorky
2025-11-12
12.11.2025 o 18:00, Martinus Nivy, Bratislava

Knižná beseda s Jánom Švihrom
Pripravte sa na večer plný smiechu, zaujímavostí a prekvapení s urológom Jánom Švihrom, ktorý vás prevedie svetom bizarných, vtipných a často šokujúcich príbehov z nemocnice a pritom nezabudne ani na dôležitú osvetu v oblasti, ktorá je stále považovaná za tabu. Po prečítaní Urostoriek už žiadna urológia nebude tabu.

Artforum: Marek Cina, Ivana Šáteková: Miesto pre tvoju báseň
2025-11-12
12. 11. 2025 o 18:00, Artforum, Bratislava
Marek Cina a Ivana Šáteková: Miesto pre tvoju báseň – vernisáž

Príďte do kníhkupectva Artforum na vernisáž a oslavu básnenia s Marekom Cinom a Ivanou Šátekovou.

Knihžnica Slovart: Tomáš Hlaváč: Zostane iba popol
2025-11-12
12. 11. 2025 o 18:00, Knihžnica Slovart, Bratislava

Uvedenie novej knihy Tomáša Hlaváča – Zostane iba popol – uvedenie knižného trileru
V mrazivých uliciach Atrocity vyšetruje detektív Trevor Slater sériu záhadných rituálnych vrážd. Jeho pátranie sa osudovo prepojí so Saulom Melnickom, ktorý prežil vyhladzovací tábor a teraz je posadnutý pomstou.
Nad pátraním sa vznáša prízrak nacistického vedca, desaťročia unikajúceho spravodlivosti. Pod skrytou identitou nerušene pokračuje vo svojich zvrátených experimentoch, s ktorými začal už v tábore. V srdci bezcitného mesta miznú stovky životov bez povšimnutia a zúfalé hľadanie pravdy sa mení na neúprosný boj o prežitie.

Martinus: Anton Heretik: Vina a hanba
2025-11-13
13.11.2025 o 18:00, Martinus, Bratislava

Martinus: profesor Anton Heretik – uvedenie knihy Vina a hanba a beseda
Emócie, ktoré nás sprevádzajú od raného detstva až po starobu. Dotýkajú sa každého – zdravých, psychicky chorých, nevinných i vinníkov. V novej knihe sa prof. Heretik venuje ich psychologickým koreňom, vývojovým súvislostiam, ale aj ich odrazom v beletrii, kazuistikách z psychoterapie či forenznej praxe.

Martinus Liptovský Mikuláš: Peter Bárdy: Na východ od zdravého rozumu
2025-11-13
13.11. 2025 o 17:00, Martinus – RGB Liptov, Liptovský Mikuláš

Beseda s Petrom Bárdym: Na východ od zdravého rozumu
Knižka je zbierka 22 esejí, cez ktoré autor s iróniou, nadhľadom a občas aj dojatím skladá obraz krajiny, ktorá vie byť smiešna, absurdná, ale aj dojemne blízka. Príďte na besedu, ktorá nebude len o knihe. Bude o Slovensku, o nás – a možno aj trochu o vás.

Galéria Umelka: Magda Pospíšilová: Dva roky s premiérom
2025-11-13
13. 11. 2025 o 17:00, pavilón Galéria Umelka, Bratislava

Dva roky s premiérom – Fakty a spomienky – predstavenie knihy
Kniha novinárky a diplomatky Magdy Pospíšilovej zachytáva zložité obdobie rokov 1995 – 1997 a to očami hovorkyne predsedu vlády V. Mečiara a riaditeľky Tlačového a informačného odboru Úradu vlády SR.
Ide o cenné svedectvo ženy patriacej už koncom 80. rokov, v období formovania politického i mediálneho pluralizmu k žurnalistickej špičke na Slovensku. Dobre poznala vývoj slovenskej žurnalistiky aj politiky, vrátane kľúčových osobností politického i mediálneho i sveta.
Kniha je akousi „literatúrou faktu“ o najmocnejšom politikovi 90. rokov a jeho okolí, ale aj o politickom prostredí – domácom i zahraničnom, v ktorom sa pohyboval, o jeho spolupútnikoch i oponentoch. A je zároveň o médiách a novinároch, ktorí o V. Mečiarovi a politike vtedy písali a ktorí ho buď „milovali“ alebo nenávideli.
Knihu Dva roky s premiérom bude možné na mieste kúpiť a nechať si podpísať autorkou.

Rómerov dom: Kristián Lazarčík: Enfant Terrible
2025-11-13
13. 11. 2025 o 19:00, Rómerov dom, Bratislava

Enfant Terrible si kupuje jednosmerný lístok – Kristián Lazarčík – krst knihy
Zbierka ôsmich poviedok prozaika a scenáristu Kristiána Lazarčíka (1999) tematizuje otázky sexuálnej či rodovej identity a približuje zložitosť situácie, v ktorej sa ocitá človek neschopný uniknúť z násilného partnerského alebo rodinného vzťahu. Postavy v prózach sa proti deštruktívnemu správaniu vymedzujú cynickou maskou, ktorá má zakryť vnútornú krehkosť protagonistov. Rozpor medzi vonkajšou hrubosťou a zvýšenou citlivosťou postáv často ústi do tragikomickej modality, keďže postavám neraz nezostáva nič iné, ako so smiechom prežiť vo svete, ktorý v tejto podobe nie je znesiteľný. Lazarčíkovo scenáristické vzdelanie sa prejavuje na komunikatívnosti a sviežosti debutu, ktorý možno vnímať ako sémanticky ťaživú výpoveď o generácii dnešných dvadsiatnikov a širšie tiež o spoločnosti, ktorá len ťažko a s nechuťou akceptuje akúkoľvek inakosť.
Vznik podujatia z verejných zdrojov podporil Fond na podporu umenia. Partnermi podujatia sú Nadácia mesta Bratislavy, Bratislavský samosprávny kraj, LITA – autorská spoločnosť a Rómerov dom.

Martinus Liptovský Mikuláš: Peter Bárdy: Na východ od zdravého rozumu
2025-11-13
13. 11. 2025 o 17:00, Martinus – RGB Liptov, Liptovský Mikuláš

Beseda s Petrom Bárdym: Na východ od zdravého rozumu
Knižka je zbierka 22 esejí, cez ktoré autor s iróniou, nadhľadom a občas aj dojatím skladá obraz krajiny, ktorá vie byť smiešna, absurdná, ale aj dojemne blízka. Príďte na besedu, ktorá nebude len o knihe. Bude o Slovensku, o nás – a možno aj trochu o vás.

Artforum: Miroslav Hlaučo: Diskusia o Letniciach
2025-11-13
13. 11. 2025 o 18:00, Artforum, Bratislava
Miroslav Hlaučo – Letnice – stretnutie s autorom

Príďte do kníhkupectva Artforum stretnúť Miroslava Hlauča, autora knihy Letnice.
Srdečne vás pozývame na stretnutie s víťazom Magnesia Litera v kategórii Kniha roka, nominantom ocenenia Luxor Litera za prózu a víťazom DILIA Litera za debut roka v roku 2025.
Diskusiu moderuje Monika Kompaníková.
O Letniciach a jej autorovi sa hovorí nepretržite od jej vydania a niet sa čomu čudovať: knižný debut, ktorý vstúpil do českého (a slovenského) literárneho sveta so sebavedomím ostrieľaného leva salónov, nie je každodenná záležitosť.
Príbeh knihy sa odohráva v zapadnutom horskom mestečku, v ktorom sa staré stretáva s novým, vážne s vtipným a hravé s naliehavým v podmanivom víre, z ktorého nikto a nič nevyjde rovnaké, ako predtým.

Astrid Lindgrenová (* 14. november 1907)
2025-11-14
Astrid Lindgrenová
(* 14. november 1907, Vimmerby, Švédsko – † 28. január 2002, Štokholm)

Bola úspešná švédska autorka kníh pre deti. Medzi jej najznámejšie diela pre deti patrili séria kníh Pipi Dlhá Pančucha a Emil z Lönnebergy.
Okrem príbehov pre deti písala aj romány, poviedky, divadelné hry, poéziu, filmové a divadelné scenáre. Jej knihy boli preložené do 70 jazykov v 100 krajinách sveta. V roku 1958 dostala cenu Hansa Christiana Andersena, ktorá je považovaná za najvyššie možné ocenenie autorov detských kníh.

Martinus: Cena fantázie 2025
2025-11-15
15. 11. 2025 o 10:30, Martinus Obchodná, Bratislava

Martinus Cena Fantázie 2025
Pozývame vás na besedu s finalistami Martinus Ceny Fantázie 2025, na ktorom zároveň vyhlásime tohtoročných víťazov a pokrstíme čerstvo vydaný zborník poviedok Fantázia 2025. Okrem vyhlásenia víťazov sme si pre vás pripravili aj zaujímavé besedy s porotou a ďalšími úspešnými autormi a autorkami. Svoju knižnú novinku predstavia Pavli Ostrolucká aj Eva Wolfenthal a v neposlednom rade sa môžete tešiť na krst knihy FANTÁZIA 2025.
